Diari Oficial de la Generalitat Valenciana


Sumari del DOGV 5775, del 02-06-2008 (2008/6677)

RESOLUCIÓ de 27 de maig de 2008, del director general de l'Institut Valencià de la Joventut (IVAJ), per la qual s'adjudiquen beques per a la realització de cursos d'idiomes en països de la Unió Europea, Eurocursos 2008.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5775

Data del DOGV
:   02-06-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/6677


Data del document
:   27-05-2008

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * assignació per estudis
    * llengua estrangera
    * ensenyament d'idiomes
    * ajuda pública
    * estudiant
    * suport econòmic
    * jove
    * Irlanda
    * França

RESOLUCIÓ de 27 de maig de 2008, del director general de l'Institut Valencià de la Joventut (IVAJ), per la qual s'adjudiquen beques per a la realització de cursos d'idiomes en països de la Unió Europea, Eurocursos 2008. [2008/6677]
Per ordre de 26 de novembre de 2007, de la conselleria de Benestar Social (DOCV núm. 5658 de 12 de desembre de 2007), es van convocar les bases per a la concessió de beques per a la realització de cursos d'idiomes en països de la Unió Europea durant els mesos de juliol i agost de 2008.
D'acord amb el que esbleix la base octava de la referida ordre de convocatòria, la Comissió Avaluadora va procedir a l'estudi i baremació de les sol·licituds presentades i, posteriorment, a l'elevació de la corresponent proposta, en compliment del que es disposa a la base abans esmentada.
D'acord amb aquesta proposta, fent ús de les facultats atribuïdes per la disposició final primera i la base novena de l'Ordre de 26 de novembre de 2007, de la conselleria de Benestar Social, en relació amb l'article 7 de la Llei de la Generalitat Valenciana 4/1989, de 26 de juny, resolc:
Primer
Adjudicar, a les persones sol·licitants que figuren en l'Annex I, les beques per a l'estudi dels idiomes anglés i francés, en les dates i als països que s'hi indica. Els adjudicataris deuran donar compliment en temps i forma a tot el que estableix l'Annex V.
Segon
Aprovar les llistes d'espera que s'inclouen en l'Annex II, d'acord amb el que estableix l'ordre de convocatòria. La gestió de les llistes d'espera es realitzarà com s'especifica en l'Annex V.
Tercer
Desestimar les sol·licituds que figuren en l'Annex III, pels motius que s'hi indica.
Quart
Considerar que les persones incloses en l'Annex IV han desistit de la seua petició, en no haver esmenat al seu temps i en forma la falta de documentació o l'acreditació de requisits, i, en conseqüència, procedir a l'arxiu de les sol·licituds.
Cinqué
Aprovar el procediment per al compliment de les obligacions de les persones adjudicatàries i el funcionament de la llista d'espera com s'especifica en l'Annex V.
Contra la present resolució, que posa fi a la via administrativa, podrà interposar-se potestativament recurs de reposició davant del director general de l'Institut Valencià de la Joventut, en el termini d'un mes comptador a partir de l'endemà de la seua publicació, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació, d'acord amb el que preveuen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que les persones interessades puguen interposar-hi qualsevol altre recurs que consideren oportú.
València, 27 de maig de 2008.- El director general de l'Institut Valencià de la Joventut: Adrián Ballester Espinosa.ANNEX V
1. D'acord amb la base desena de l'Ordre de 26 de novembre de 2007, les persones que figuren en l'annex I, hauran d'abonar la quantitat de 350- de conformitat amb el que estableixen els punts 2, 3 i 4 del present annex.
2. Les persones adjudicatàries rebran per correu ordinari, al domicili indicat en la seua sol·licitud, el document d'ingrés personalitzat per al pagament de la quota.
Aquelles persones que no l'hagen rebut en data 10 de juny de 2008, podran sol·licitar-lo en les següents oficines de l'IVAJ:
- Alacant: Rambla de Méndez Núñez, 41; de dilluns a divendres, de 9 a 14 hores.
- Castelló: C/ dels Orfebres Santalínea, 2; de dilluns a divendres, de 9 a 14 hores.
- València: C/ de l'Hospital, 2; de dilluns a divendres, de 9 a 14 hores.
3. Per a efectuar el pagament s'haurà de presentar el document d'ingrés esmentat en qualsevol oficina de BANCAIXA a partir del dia 5 de juny. L'últim dia per a fer-ne el pagament serà el 13 de juny.
4. Es considerarà que les persones adjudicatàries que no hagueren efectuat el pagament dins del termini indicat en el punt anterior renuncien a la beca adjudicada.
5. D'acord amb el que estableix la base novena de l'Ordre de convocatòria, les places que pogueren quedar vacants es cobriran seguint l'ordre que estableix l'annex II, de conformitat amb el que estableixen els punts 6, 7 i 8 del present annex.
6. Les places s'adjudicaran per ordre rigorós de llista d'espera. Quan una mateixa persona ocupe el mateix número d'ordre en dues o més llistes d'espera, s'atindrà a l'ordre de prioritat indicat en la seua sol·licitud.
7. Una vegada adjudicada una de les beques vacants, la persona adjudicatària -encara que hi renuncie- quedarà exclosa de qualsevol altra llista d'espera en què estiguera inclosa.
8. Les persones incloses en una llista d'espera a qui es comunique l'adjudicació d'una beca hauran de fer l'abonament de 350- en el termini que s'indique en el document de pagament respectiu, el qual variarà en funció de la data en què siguen cridats a cobrir la plaça vacant.
Per a això se'ls emetrà un document d'ingrés que hauran d'arreplegar a la seu de l'IVAJ de la seua província i podran efectuar-ne el pagament en qualsevol oficina de BANCAIXA.